ai4bharat/Pralekha huggingface dataset:
وزارتِ تعلیم
نیشنل مینز کم میرٹ اسکالرشپ اسکیم  مالی سال 2022-23 کے تحت درخواستیں جمع کرانے کی آخری تاریخ  30 نومبر 2022 تک بڑھا دی گئی ہیں
نیشنل مینزکم میرٹ اسکالر شپ اسکیم کے تحت سال 2022-23 کے لیے این ایم ایم ایس ایس کے لیے درخواستیں جمع کرانے کی آخری تاریخ 30 نومبر 2022 ہے۔ اسکالر شپس معاشی اعتبار سے کمزور طبقوں کے ہونہار طلباء کو دی جاتی ہے تاکہ سیکنڈری اسٹیج پر وہ اپنی تعلیم جاری رکھنے کے لئے ان کے اندر حوصلہ پیدا ہو اور آٹھویں کلاس میں ان کے ڈروپ آؤٹ یعنی انہیں بیچ میں ہی تعلیم چھوڑنےکے سلسلے کوروکا جاسکے ۔ ہر سال نویں جماعت کے منتخب طلباء کےلئے ایک لاکھ تازہ وظائف دیئے جاتے ہیں اور ریاستی حکومت، سرکاری امداد یافتہ اور مقامی ادارے کےاسکولوں میں زیر تعلیم طلباء کے لئے نویں سے 12ویں جماعت تک میں ان کے تعلیم کے سلسلے میں تسلسل اور تجدید کی جاتی ہے۔ اسکالرشپ کی رقم 12000 روپے سالانہ ہے۔
نیشنل مینز کم میرٹ اسکالرشپ اسکیم  نیشنل اسکالرشپ پورٹل  پر موجود ہے۔ طلباء کو دی اسکالرشپ اسکیموں کے لیے ایک ون اسٹاپ پلیٹ فارم دیا جاتا ہے۔ این ایم ایم ایس ایس اسکالر شپ  ڈی بی ٹی موڈ کے بعد پبلک فنانشل مینجمنٹ سسٹم  کے ذریعے الیکٹرانکس منتقلی کے ذریعے منتخب طلباء کے بینک کھاتوں میں براہ راست تقسیم کیے جاتے ہیں۔ یہ ایک مرکزی شعبہ کی اسکیم ہے۔
ایسے طلباء جن کے والدین کی تمام ذرائع سے آمدنی سالانہ 350000 روپے سے زیادہ نہیں ہے اسکالرشپ حاصل کرنے کے مجاز ہیں۔طلبا کے اسکالرشپ کے ایوارڈ کے لیے سلیکشن ٹیسٹ میں شرکت کے لیے ساتویں کلاس کے امتحان میں کم از کم 55 فیصدنمبریا مساوی گریڈ ہونے چاہئیں۔درج فہرست ذاتوں اور درج فہرست قبائل طلبا کے لئے 5 فیصد تک چھوٹ ہے۔
تصدیق کی دو سطحیں ہیں، ایل ایک انسٹی ٹیوٹ نوڈل آفیسر  لیول ہے اورایل دوضلع نوڈل آفیسر  لیول ہے۔آئی این او لیول  کی تصدیق کی آخری تاریخ 15 دسمبر 2022 ہے اورڈی این او لیول  کی تصدیق کی آخری تاریخ 31 دسمبر 2022 ہے۔
شہری ہوابازی کی وزارت
اڑان کے تحت بیلگام ۔ناسک روٹ پر پہلی راست پرواز کے آپریشن کو ہری جھنڈی
اڑان کے تحت ابھی تک 311روٹ آپریشنلائزڈ
ناسک  اور بیلگام کے درمیان پہلی براہ راست پروازکا آپریشن آج حکومت ہند کی آر سی ایس ۔اڑان کے تحت شروع ہوگیاہے۔بنگلورو اور منگلوروکے بعد بیلگام ایئر پورٹ ریاست میں ٹریفک کے لحاظ سے تیسرامصروف ترین ایئرپورٹ کے طورپر ابھراہے ۔شہری ہوابازی کی وزارت اور ایئر پورٹ اتھارٹی آف انڈیا کے افسران فلائٹ آپریشنس کے آغاز کے وقت موجودتھے ۔ابھی تک اڑان اسکیم کے تحت 311روٹ آپریشنلائزڈ کیے گئے ہیں ۔
ابھی تک بیلگام ۔ناسک کے درمیان کوئی براہ راست فلائٹ /ٹرین دستیاب نہ ہونے سے ان شہروں کے روٹ کو شروع کرنے کے لیے کئی درخواستیں موصول ہوئی تھیں ۔لوگ سڑک کے راستے 10گھنٹے سے زیادہ کا طویل سفرکرنے کے لیے مجبور تھے ۔ناسک ایک بڑاسیاحتی اور کاروباری مقام ہے ۔یاترا کے چارمقامات میں سے ایک ہونے کی وجہ سے جو کمبھ میلے کا اہتمام کرتے ہیں ، اور شرڈی سائی مندر اور ٹرمبکیشور مندر کا گیٹ وے ہونے کی وجہ سے ،یہ شہر ہرسال لاکھوں سیاحوں کے لیے باعث کشش ہے ۔اس کے ساتھ ہی ، شہر میں ہندوستان کے بیشتر انگورکے باغ کی موجودگی اور شراب سازی کے کارخانوں کی وجہ سے ناسک ہندوستان کی انگوری شراب کی راجدھانی ہے اور کاروباری برادری کو راغب کرتاہے ۔مزیدبرآں ، بہت سے لوگ سیاحت اور کاروبار کے لیے کولہاپور اور گوا جانے کے لیے اس روٹ کا استعال کرتے ہیں ۔اب یہ لوگ صرف 60منٹ کی پرواز لیکر آسانی سے سفرکرسکتے ہیں ۔
اڑان 3کی بولی کے عمل کے دوران اسٹار ایئر کو بیلگام ۔ناسک روٹ دیاگیاہے ۔ایئرلائنز کو عام لوگوں کے لیے کرایہ کو سستہ اور قابل رسائی بنانے کے لیے اڑان اسکیم کے تحت وائبلٹی گیپ فنڈنگفراہم کی جارہی ہے۔ایئر لائن اس روٹ پر ہفتہ میں تین دن فلائٹس چلائے گی اور اپنے پچاس نششتوں کے امبریئر ای آر جے ۔145جہاز تعینات کریگی ۔یہ روٹ اس ایئر لائن کے ذریعہ شروع کیاجانے والا اڑان کا پندرہواں روٹ ہے ۔
|
|
آغاز
|
|
منزل
|
|
روانگی
|
|
آمد
|
|
فریکوینسی
|
|
بیلگام
|
|
ناسک
|
|
16:40
|
|
17:40
|
|
پیر، جمعہ ،اتوار
|
|
ناسک
|
|
بیلگام
|
|
18:15
|
|
19:15
|
|
پیر، جمعہ ،اتوار
صدر جمہوریہ کا سکریٹریٹ
صدر جمہوریہ ہند نے گرو گھاسی داس وشوودیالیہ کی 10ویں تقسیم اسناد تقریب میں شرکت کی
صدر جمہوریہ ہند محترمہ دروپدی مرمو نے آج  چھتیس گڑھ کے بلاسپور میں واقع گروگھاسی داس وشوودیالیہ کی 10ویں تقسیم اسناد تقریب میں شرکت کی اور حاضرین سے خطاب کیا۔
اس موقع پر بولتے ہوئے صدر جمہوریہ نے کہا کہ موجودہ دنیا میں افراد، اداروں اور ممالک کو اختراع کے شعبے میں آگے رہنا چاہیے اور بڑے پیمانے پر ترقی کے لیے سائنس اور ٹیکنالوجی کااستعمال کرنا چاہیے۔ انہوں نے مزید کہا کہ سائنس اور ٹیکنالوجی کے فروغ کے لیے مناسب سہولیات، ماحول اور حوصلہ افزائی کی ضرورت ہے۔ انہوں نے گروگھاسی داس وشوودیالیہ میں سریع الحرکت پر مبنی تحقیقی مرکز کے قیام پر خوشی کااظہار کیا۔ انہوں نے اعتماد کا اظہار کرتے ہوئے کہا کہ یہ مرکز مفید تحقیق کے ذریعے اپنے اثرات چھوڑے گا۔
حالیہ دنوں چندریان-3 مشن کی کامیابی کاذکر کرتے ہوئے صدر جمہوریہ نے کہا کہ اس کامیابی کے پیچھے نہ صرف سالوں کی سخت محنت کام کررہی تھی بلکہ روکاوٹوں اور ناکامیوں کی پروا کیے بغیر مسلسل آگے بڑھنے کا جذبہ بھی کارفرما تھا۔ انہوں نے گرو گھاسی داس وشوودیالیہ سے اس تاریخی کامیابی پر علم میں اضافہ کرنے کے پروگرام اور مقابلے منعقد کرنے کی اپیل کی تاکہ معاشرے میں سائنسی ذہنیت پیدا کرنے میں مدد کی جاسکے۔
صدر جمہوریہ نے کہا کہ ہمارے سائنس دانوں اور انجینئروں کی کڑی محنت اور صلاحیت کی وجہ سے آج ہندوستان نیوکلیئر کلب اور اسپیس کلب کا ایک قابل احترام رُکن بن چکا ہے۔ انہوں نے مزید کہا کہ ہندوستان کے ذریعے ’کم قیمت ‘پر ’اعلیٰ سائنس‘ کی پیش کش کی ملک کے اندر اور باہر تعریف ہورہی ہے۔ انہوں نے کہا کہ اعلیٰ درجے کی صلاحیت حاصل کرنے کے بعد اس یونیورسٹی کے طلباء معاشرے ، ریاست اور ملک کے اہم فیصلوں میں حصہ لے سکتے ہیں۔ انہوں نے مزید کہا کہ چیلنجوں کے درمیان مواقع پیدا کرنا کامیابی حاصل کرنے کا ایک مؤثر طریقہ ہے۔
صدر جمہوریہ نے کہا کہ گروگھاسی داس نے لافانی اور زندہ پیغام پہنچایا ہے کہ تمام انسان برابر ہوتے ہیں۔ تقریباً 250 سال پہلے انہوں نے محروموں، پسماندوں اور خواتین کی برابری کی وکالت کی تھی۔ صدر جمہوریہ نے کہا کہ نوجوان ان اصولوں پر عمل کرکے بہتر معاشرے کی تعمیر کرسکتے ہیں۔
صدر جمہوریہ نے کہا کہ گرو گھاسی داس وشوودیالیہ کے آس پاس کے علاقوں میں آدیواسیوں کی ایک بڑی آبادی رہتی ہے۔ انہوں نے کہا کہ طلباء قدرت کے تئیں حساسیت، اجتماعی زندگی میں برابری کا احساس اور آدیواسی برادری کی خواتین کی حصہ داری جیسی زندگی کی قدریں حاصل کرسکتے ہیں۔
صدر جمہوریہ کی تقریر ملاحظہ کرنے کے لیے براہ کرم یہاں کلک کریں
-----------------------
ش ح۔ق ت ۔ ع ن
U NO: 9079
(Visitor Counter : 56
وزارت دفاع
کونکن 2021 مشقیں
نئی دہلی، 21اگست ،2021 / آئی این ایس تبر اور ایچ ایم ایس ویسٹ منسٹر کے درمیان کونکن 2021 مشقیں انگلش چینل میں 16 اگست 2021 کو منعقد کی گئی۔ ان مشقوں میں دونوں بحری جہازوں پر تعینات ہیلی کاپٹروں اور فیل کن الیکٹرانک وار فیئر کے طیاروں نے بھی شرکت کی۔ مشقوں میں آبدوز شکن کارروائیاں ، فائرنگ کی مشقیں ، مشترکہ بحری پکچر کی تکمیل، بحری جنگی کارروائیاں اور سمندر میں تعیناتی سمیت وسیع کارروائیاں شامل تھیں۔
ان کے ساتھ، اس سے پہلے گودی میں پیشہ ورانہ کارروائیوں کو بھی کونکن 2021 مشقوں کو مستحکم کرنے ، ایک دوسرے پر انحصار کرتے ہوئے کارروائی کرنے اور دونوں بحری افواج کے درمیان دوستی کے رشتوں کو مزید مضبوط کرنے میں مدد ملی ہے۔
۔۔۔۔۔۔۔۔۔۔۔۔۔۔۔۔۔
ش ح۔ و ا۔ ع ا۔
8128U –
(Visitor Counter : 161
وزارت ماہی پروری، مویشی پروری و ڈیری
مویشی پروری اور ڈیری کا محکمہ ملک بھر میں ڈیری کے فروغ کے لئے قومی پروگرام نافذ کرتا ہے
این پی ڈی ڈی کا جزو ’’اے‘‘معیاری دودھ کی جانچ کے آلات کے ساتھ ساتھ ٹھنڈک کی ابتدائی سہولیات کے لیے بنیادی ڈھانچے کی تخلیق/مضبوطی پر توجہ مرکوز کرتا ہے
این پی ڈی ڈی اسکیم کے جزو ’بی‘کوآپریٹیو کے ذریعے ڈیرینگ" کا مقصد دودھ اور دودھ کی مصنوعات کی فروخت میں اضافہ کرنا ہے
ماہی پروری ، مویشی پروری اور ڈیری کے مرکزی وزیر جناب پرشوتم روپالا نے آج لوک سبھا میں ایک تحریری جواب میں بتایا کہ مویشی پروری اور ڈیری  کا محکمہ فروری 2014 سے ملک بھر میں ڈیری کی ترقی کی اسکیم کے لئے قومی پروگرام نافذ کررہا ہے۔ یہ اسکیم حسب ذیل دو جزو کے ساتھ 2021-22 سے 2025-26 تک نافذ کرنے کے لیےجولائی 2021 میں دوبارہ تشکیل دی گئی تھی۔
ڈیری کی ترقی کےقومی پروگرام  کا جزو معیاری دودھ کے جانچ کے آلات کے لئے بنیادی ڈھانچہ کی تشکیل اور استحکام پر توجہ دیتا ہے ساتھ ساتھ ریاستی کوآپریٹو ڈیری فیڈریشنز/ضلعی کوآپریٹو دودھ پروڈیوسرز یونین/ایس ایچ جیز/دودھ پیدا کرنے والی کمپنیوں/فارمر پروڈیوسر تنظیموں کے لیے بنیادی ٹھنڈک کی سہولیات کے لیے بنیادی ڈھانچے کی تخلیق/مضبوطی پر بھی توجہ مرکوز کرتا ہے۔
 این پی ڈی ڈی اسکیم "کوآپریٹیو کے ذریعے ڈیرینگ" کے جزو ’بی ‘ کا مقصد منظم مارکیٹ تک کسانوں کی رسائی میں اضافہ، ڈیری پروسیسنگ کی سہولیات اور مارکیٹنگ کے بنیادی ڈھانچے کو اپ گریڈ کرکے اور پروڈیوسر کے ملکیتی اداروں کی صلاحیت کو بڑھا کر دودھ اور ڈیری مصنوعات کی فروخت میں اضافہ کرنا ہے۔
این پی ڈی ڈی اسکیم کے جزواے کے تحت، ڈی اے ایچ ڈی نے مارچ 2014 سے اب تک مختلف ریاستی حکومتوں سے 189 تجاویز موصول ہوئی ہیں۔ 13.03.2023 تک، 28 ریاستوں اور 2 مرکز کے زیر انتظام علاقوں میں 2014-15 سے 2022-23 کے دوران کل 3015.35 کروڑ روپے  کل تخمینہ کے ساتھ 185 پروجیکٹوں کو منظوری دی گئی ہے۔ اسی طرح، این پی ڈی ڈی اسکیم کے جزو بی کے تحت، 3 ریاستوں میں 251.79 کروڑ روپے  کے ساتھ 3 ریاستوں میں 11 پروجیکٹوں کو موصول اور منظور کیا گیا ہے۔
این پی ڈی ڈی اسکیم کے تحت، پروجیکٹوں کو عام طور پر ایک سے تین سال کی مدت کے لیے منظوری دی جاتی ہے۔ رہنما خطوط کے مطابق، کسی پروجیکٹ کے تحت منظور شدہ فنڈز آڈٹ شدہ اکاؤنٹس، یوٹیلائزیشن سرٹیفکیٹ، فزیکل اورجاری کردہ رقم کی سابقہ مالی پیش رفت کی بنیاد پر قسطوں میں ریاستوں/مرکز کے زیر انتظام علاقوں کو جاری کیے جاتے ہیں۔
امور داخلہ کی وزارت
بھارت اور مراقش نے فوجداری معاملات میں باہمی قانونی امداد کے لئے باہمی معاہدے پردستخط کئے
نئی دہلی ،12نومبر : فوجداری معاملات میں باہمی قانونی امداد سے متعلق ایک معاہدے پر داخلی امورکے وزیرمملکت جناب کرن رجیجونے جمہوریہ بھارت کی حکومت کی جانب سے اور مملکت مراقش کی حکو مت کے وزیر انصاف جناب محمد عذیرنے اپنے دستخط کئے ہیں ۔
یہ معاہدہ مراقش کے ساتھ باہمی تعاون کو مستحکم کریگااور اثرانگیزی کوفروغ دیگا۔ ساتھ ہی ساتھ جرائم کے تدارک ، تفتیش اور مجرموں کو کیفرکردارتک پہنچانے کے ساتھ مجرموں کی تلاش ان پرقابوپانے اور دہشت گردانہ کارروائیوں کے لئے مختص سرمائے کوضبط کرنے کاوسیلہ بھی فراہم کریگا۔
دونوں وزرأ نے منظم جرائم اور دہشت گردی سے لاحق خطرات کا سامنا مل جل کرکرنے کے اپنے عزم کابھی اعادہ کیاہے ۔
وزارت دفاع
بھارت -ازبیکستان مشترکہ مشقیں ’’ ایکس دستلِک ‘‘ ازبیکستان کے یانگیارِک میں اختتام پذیر
بھارت -ازبیکستان کی مشترکہ فیلڈ ٹریننگ مشقوں کا تیسرا ایڈیشن ’’ ایکس دستلِک ‘‘ 29 مارچ ، 2022 ء کو ازبیکستان کے یانگیارِک میں اختتام پذیر ہوا ۔ مشترکہ مشقوں نے دونوں ملکوں کے دونوں ملکوں کی فوجی ٹکڑیوں کو نیم شہری ماحول میں انسداد دہشت گردی کی کارروائیوں میں تربیت کا موقع فراہم کیا۔ مشقوں کے آخری دو دن توثیق کی مشق کے لئے وقف کئے گئے تھے ، جس میں دونوں ملکوں کی کنٹنجنس نے اقوامِ متحدہ کے مینڈیٹ کے تحت انتہا پسند گروپوں کے خلاف کارروائی کی مشقیں کیں ۔
اِن مشقوں کا انعقاد ، جس میں میدانی علاقوں میں جنگی تربیت سے لے کر کھیل کود اور ثقافتی تبادلوں کا احاطہ کیا گیا ، بہت کامیاب ثابت ہوا ۔ ایکسرسائز ’’ دستلک ‘‘ سے دونوں فوجوں کے درمیان دفاعی تعاون میں اضافہ ہو گا اور بھارت اور ازبیکستان کے درمیان روایتی دوستی کے تعلق کو مزید مستحکم کرنے کے لئے تحریک دینے میں مدد ملے گی ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3443
(Visitor Counter : 64
وزارت دفاع
بھارتی بحریہ کے آئی این ایس ستپورہ اور پی 8 آئی نے رمپیک ہاربر فیز میں شرکت کی
بھارتی بحریہ کے ملک کے اندر تیار کئے گئے فریگیٹ آئی این ایس ستپورہ اور پی 8 آئی- ایل آر ایم آر اے ایس ڈبلیو طیارے نے ہوائی کے پرل ہاربر میں ہیں اور ایک سب سے بڑی کثیرالملکی بحری مشق رم آف دی پیسفک ایکسرسائز میں شرکت کررہے ہیں جس کو رمپک بھی کہا جاتا ہے۔ ستپورہ 27 جون 22 کو ہوائی پہنچا تھا جبکہ پی 8 آئی طیارہ 2 جولائی 2022 کو پہنچا۔ مشق کے ہاربر فیز میں کئی سمپوزیم ہوں گے ، مشق کی منصوبہ بندی پر مباحثے اور کھیل کود کے مقابلے ہوں گے۔ عملے نے تاریخی میوزیم شپ یو ایس ایس میسوری کا دورہ بھی کیا اور یو ایس ایس ایریزونا میموریل میں دوسری عالمی جنگ کے دوران اپنی جان کی قربانی دینے والے سپاہیوں کو خراج عقیدت پیش کیا۔
آئی این ایس ستپورہ اور ایک پی 8 آئی میری ٹائم پٹرول طیارہ اس مشق میں حصہ لے رہے ہیں جو چھ ہفتوں تک جاری رہے گی۔ اس میں سخت کارروائیاں اور تربیت ہوگی جس کا مقصد مل جل کر کارروائی کرنے اور دوست ممالک کی بحری افواج کے درمیان اعتماد قائم کرنا ہے۔ 28 ممالک، 38 جنگی جہاز، 9 زمینی افواج، 31 بغیر پائلٹ کے نظام، 170 طیارے اور 25000 سے زائد اہلکار اس کثیرجہتی مشق میں حصہ لے رہے ہیں۔ سمندری مرحلہ 12 جولائی 22 کو شروع ہوگا اور 4 اگست 22 کو اختتامی تقریب کے ساتھ اختتام پذیر ہوگا۔
پی 8 آئی- ایل آر ایم آر اے ایس ڈبلیو طیارہ اے ایف بی ہیکیم ، جوائنٹ بیس پرل ہاربر، ہوائی، امریکہ میں، دنیا کی سب سے بڑی بین الاقوامی سمندری مشق، رمپیک 22 کے 28 ویں ایڈیشن میں شرکت کے لیے پہنچا ہے۔ پی 8 آئی ڈیٹجمنٹ کا ونگ کمانڈر میٹ اسٹکلیس ، ایم پی آر اے آپریشنز سربراہ نے ہیکیم ایئر فیلڈ سے استقبال کیا۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7264
(Visitor Counter : 98
مالیاتی کمیشن
15ویں مالیاتی کمیشن نے صدرجمہوریہ ہند کو 21-2020کے لئے اپنی رپورٹ پیش کی
نئی دہلی ،05 دسمبر : 15ویں مالیاتی کمیشن کے چیئر مین جناب این کے سنگھ اورکمیشن کے ممبروں جناب اجے نارائن جھا ، جناب اشوک لہری ، جناب رمیش چند ، جناب انوپ سنگھ اور سکریٹری جناب اروند مہتہ نے آج صدرجمہوریہ ہند جناب رام ناتھ کووند سے ملاقات کی اور مزید ضروری کارروائی کے لئے 21-2020 کے مالی سال کے لئے کمیشن کی رپورٹ پیش کی ۔ کمیشن نے صدرجمہوریہ کو رپورٹ میں شامل سفارشات سے آگاہ کیا۔
صدرجمہوریہ ہند نے 27نومبر ، 2017کو آئین کی دفعہ 280 کے تحت 15واں مالیاتی کمیشن تشکیل دیاتھا تاکہ یکم اپریل ، 2020سے 31مارچ ، 2025یعنی 5سال کی مدت کے لئے سفارشات کی جاسکیں ۔کمیشن کی وسیع ترکام کاج کی شرطیں ہیں جو صدارتی اطلاع نامے میں شامل ہیں ۔
اس کے بعد ، 27نومبر ،2019کو گزٹ نوٹیفیکشن نے 15ویں مالی کمیشن کو 30نومبر ، 2019 تک 21-2020کے مالی سال کے لئے رپورٹ پیش کرنے کی ذمہ داری سونپی تھی اور 30اکتوبر2020تک یکم اپریل 2021سے 31مارچ ،2026تک کی مدت کے لئے حتمی رپورٹ پیش کرنے کی ذمہ داری سونپی تھی ۔
وزارت دفاع
سورنم وجے ورش فتح کی مشعل انڈومان نکوبار جزائر پہنچی
- فتح کی مشعل سمندری سفر کے حصے کے طور پر نارکونڈم اور بیرن آئی لینڈز لے جائی گئی۔
- ہٹ بے میں یہ مشعل عوام کے دیدار کے لئے رکھی جائے گی۔
- پورٹ بلیئر میں یوم آزادی کی تقریبات میں یہ مشعل عامل ہوگی۔
- پندرہ اگست سے سفر کے اگلے مرحلے میں یہ جنوبی جزائر پہنچائی جائے گی۔
1971 کی جنگ میں ہندوستان کی فتح کی یاد کے پچاس سال مکمل ہونے پر سونم وجے ورش کی فتح کی مشعل نے انڈومان نکوبار جزائر کا سفر طے کیا ہندوستانی بحریہ کے لینڈنگ کرافٹ پوٹیلٹی 58پر رکھی گئی مشعل کے ہمراہ آئی این ایس سوریہ اور آئی این۔ ایل سی یو۔54 بھی ہیں اور یہ مشعل انڈومان نکوبار جزائر کے مشرق میں واقع نارکونڈم کے راستے لائی گئی۔ یہ مشعل ہندوستان کے واحد فعال آتش فشاں بیرن آئی لینڈز سے بھی گزری۔ مشعل جب فلیٹ راک سے گزررہی تھی تو آتش فشاں سے لاوا/گیس کا اخراج جاری تھا۔
فتح کی مشعل ہٹ بے پہنچے گی جہاں اسے عوام کے دیدار کے لئے رکھا جائے گا اور ہندوستانی ساحلی محافظوں کے زیر اہتمام تقریبات منعقد ہوگی۔ ہٹ بے میں پورے ایک دن عوام کی نمائش کے بعد مشعل کو پورٹ بلیئر واپس لایا جائے گا جہاں یہ یوم آزادی کے پریڈ میں شامل ہوگی۔ یہ پریڈ نیتا جی سبھاش چندر بوس اسٹیڈیم میں ہوگی یوم آزادی کی تقریبات کے بعد مشکل کے سفر کا اگلا مرحلہ شروع ہوگا اور یہ پندرہ اگست 2021 کی شام میں جنوبی جزائر کی جانب روانہ ہوگی۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 195.84 کروڑ سے تجاوز کرگئی
12 سے 14 سال کی عمر کے گروپ کے لئے 3.55 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 63,063 ہے
گذشتہ 24 گھنٹوں میں 12,847 نئے معاملات سامنے آئے
شفایابی کی شرح فی الحال 98.64 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 2,41 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 195.84 کروڑ  سے تجاوز کرگئی ہے۔یہ سنگ میل2,52,19,258 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.55 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,07,923
|
|
دوسری خوراک
|
|
1,00,52,120
|
|
احتیاطی خوراک
|
|
54,44,586
|
|
صف اول کے کارکنان
|
|
پہلی خوراک
|
|
1,84,21,011
|
|
دوسری خوراک
|
|
1,76,04,916
|
|
احتیاطی خوراک
|
|
93,12,291
|
|
12 سے 14 سال کی عمر کا گروپ
|
|
پہلی خوراک
|
|
3,53,38,654
|
|
دوسری خوراک
|
|
1,99,76,214
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,99,40,200
|
|
دوسری خوراک
|
|
4,72,35,257
|
|
18سے44برس کی عمرکےگروپکےافراد
|
|
پہلی خوراک
|
|
55,77,26,544
|
|
دوسری خوراک
|
|
49,59,63,394
|
|
احتیاطی خوراک
|
|
16,62,301
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,33,57,943
|
|
دوسری خوراک
|
|
19,22,30,323
|
|
احتیاطی خوراک
|
|
19,00,681
|
|
60 سال سے زیادہ عمرکےافراد
|
|
پہلی خوراک
|
|
12,71,80,902
|
|
دوسری خوراک
|
|
11,99,81,067
|
|
احتیاطی خوراک
|
|
2,13,50,944
|
|
احتیاطی خوراک
|
|
3,96,70,803
|
|
کل تعداد
|
|
1,95,50,87,271
ہندوستان میں زیرعلاج مریضوں کی تعداد آج 53,637 ہوگئی جو ملک کے مجموعی پازیٹو معاملات کا 0.12فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.66 فیصد ہے۔گزشتہ 24 گھنٹوں کے دوران 5,718 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,26,67,088 ہے۔
گزشتہ 24 گھنٹوں کے دوران 8,822 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,40,278 انجام دیئے گئے۔ ہندوستان میں اس وقت تک مجموعی طور پر 85.58 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 2.35 فیصد ہے۔جبکہ مثبت معاملات کی یومیہ شرح اس وقت 2.00 فیصد درج کی گئی ہے۔
زراعت اور کاشتکاروں کی فلاح و بہبود کی وزارت
چھوٹے کسانوں کے زرعی کاروبار سے متعلق کنسورشیم 
نئی دہلی، 16 /مارچ 2021 ۔ بھارت سرکار چھوٹے کسانوں کے زرعی کاروبار سے متعلق کنسورشیم  کے توسط سے فارمر پروڈیوسر آرگنائزیشن  یعنی کسانوں کی پیداواری تنظیموں کو فروغ دے رہی ہے۔ یہ کام کسانوں کو ایک ساتھ جوڑکر اور انھیں کمپنیوں کے طور پر رجسٹر کرنے میں مدد دے کر اور انھیں ہینڈ ہولڈنگ سپورٹ اور ان کی پائیداری کے لئے ٹریننگ دے کر کیا جارہا ہے۔ ایس ایف اے سی بھارت سرکار کے محکمہ زراعت، امداد باہمی اور کسانوں کی فلاح و بہبود کے تحت ایک رجسٹرڈ سوسائٹی ہے۔ ایس ایف اے سی نے ملک میں ایف پی او کے فروغ سے متعلق متعدد پروگرام شروع کئے ہیں، جن میں ویجیٹیبل انیشیٹو فار اربن کلسٹر ، مشن آرگینک ویلیو چین ڈیولپمنٹ ، نیشنل فوڈ فار سکیورٹی مشن ، مشن فار انٹیگریٹڈ ڈیولپمنٹ آف ہارٹیکلچر  وغیرہ شامل ہیں۔ ایس ایف اے سی نے ملک میں 910 ایف پی او کو فروغ دیا ہے جن میں سے 58 ایف پی او کا تعلق اترپردیش سے ہے۔
بھارت سرکار نے 10000 فارمر پروڈیوسر آرگنائزیشن  کی تشکیل اور فروغ کے لئے 29 فروری 2020 کو مرکزی زمرے کی ایک اسکیم شروع کی، تاکہ کسانوں کو بہتر سہولتیں فراہم کی جاسکیں اور اس طرح سے کسانوں کی آمدنی میں اضافہ کیا جاسکے۔ اس اسکیم کے تحت نوتشکیل شدہ ایف پی او کے لئے پانچ سال کی مدت کے لئے پروفیشنل ہینڈہولڈنگ سپورٹ کے لئے التزامات کئے گئے ہیں۔ مزید برآں ایف پی او کے ہر کسان رکن کے لئے 2000 روپئے تک کے ایکویٹی گرانٹ کا التزام کیا گیا ہے، جس کی حد فی ایف پی او 15 لاکھ روپئے اور فی ایف پی او 2 کروڑ روپئے تک کے پروجیکٹ لون کے لئے کریڈٹ گارنٹی سہولت کا التزام کیا گیا ہے۔ ایف پی او کی ٹریننگ اور صلاحیت کے لئے بھی مناسب التزامات کئے گئے ہیں۔2200 سے زیادہ ایف پی او پروڈیوز کلسٹروں کے لئے ایف پی او کی تشکیل کے لئے 2020-21 کے دوران رقم مختص کی گئی ہے۔ کسان اس اسکیم کے تحت ایف پی او کی تشکیل کے لئے پرجوش انداز میں حصہ لے رہے ہیں۔ ایف پی او کے رجسٹریشن کا عمل شروع کیا جاچکا ہے۔
یہ اطلاع زراعت اور کسانوں کی فلاح و بہبود کے مرکزی وزیر جناب نریندر سنگھ تومر کے ذریعہ آج لوک سبھا میں ایک تحریری جواب میں دی گئی۔
وزیراعظم کا دفتر
وزیراعظم نے ،جھارکھنڈ کے عوام کو، جھارکھنڈ کے یوم تاسیس پر مبارک باد پیش کی
وزیراعظم جناب نریندر مودی نے جھارکھنڈ کے عوام کو ، جھار کھنڈ کے یوم تاسیس پر مبارک باد پیش کی ہے۔ انہوں نے اپنی اس نیک خواہش کا اظہار کیا کہ بھگوان برسا منڈا کی یہ تاریخی سرزمین ترقی کے راستے پر آگے بڑھے۔
ایک ٹوئیٹ میں وزیراعظم نے کہا:
’’جھار کھنڈ کے سبھی باشندوں کو ریاست کے یوم تاسیس کی بہت بہت مبارک باد ۔ اپنے انفرادی ثقافت کے ساتھ تاریخی شناخت رکھنے والی بھگوان برسا منڈا کی یہ دھرتی ترقی کے سفر میں آگے بڑھے، یہی میری تمنا ہے‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔

U.NO. 12869
(
وزارت دفاع
ہندستانی فضائیہ کے اڈوں سے عام ہوائی جہاز وں کونقل و حرکت کی سہولت فراہم کرنے کی خاطرآر سی ایس اُڑان اور ائیر فیلڈ انفرا اسٹرکچر میں توسیع کے لئے ائیر پورٹ اتھارٹی آف انڈیا کو ہندستانی فضائیہ اراضی کی منتقلی
عزت مآب وزیر اعظم کے اُڑے دیش کا عام ناگرک  وژن کے مطابق اور علاقائی کنیکٹیویٹی اسکیم  کو سہولت فراہم کرنے کے لئے ہندوستانی فضائیہ نے کام کرنے کی اجازت دیدی ہے اور سات مقامات پر ائیرپورٹ اتھارٹی آف انڈیا  کو وزارت دفاع کے ذریعہ دفاعی استعمال کی زمین حوالے کردی ہے۔ ان مقامات کے نام باگ ڈوگرہ، دربھنگہ، آدم پور، اترلائی، سرساوا، کانپور اور گورکھپور ہیں۔ ائیر پورٹ اتھارٹی آف انڈیا اب آر سی ایس اُڑان اسکیم کے تحت عام پروازیں چلانے کے لیے ہندستانی فضائیہ کے موجودہ ہوائی اڈوں کا استعمال کرے گا۔ عام ٹرمینلز کی تیاری اور آر سی ایس پروازیں شروع کرنے کے لئے تقریباً 40 ایکڑ اراضی اور ضروری ایئر فیلڈ انفراسٹرکچر حوالے کی جا رہی ہے۔
ان مقامات پر فضائی رابطہ فراہم کرنے سے معیشت کو فروغ حاصل ہو گا اور علاقوں کی ترقی ہوگی۔ مزیدیہ کہ ہندستانی فضائیہ چھ مقامات پرعام ہوائی اڈوں کی توسیع کے لئے بھی دفاعی اراضی حوالے کر رہی ہے جو آر سی ایس کے تحت آنے والے مقامات کے علاوہ ہیں۔ ان کے نام سری نگر، تنجاور، چندی گڑھ، لیہہ، پُنے اور آگرہ ہیں۔ اس سے مسافروں کی بڑھتی ہوئی تعداد سے نمٹنے اور مال برداری کے انفراسٹرکچر کو ایڈجسٹ کرنے کے لئے موجودہ ٹرمینلوں اور سہولتوں کا دائرہ وسیع کرنے میں مدد ملے گی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 180.61 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.24 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
10)؍مارچ 2022کے مطابق)
|
|
فراہم کی گئی خوراکیں
|
|
1,80,61,57,180
|
|
بچی ہوئی خوراکیں
|
|
16,24,54,381
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 180.61کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.24 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔